NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1543)
  + [Valencià](/va/acuerdo/1543)






Selector de idioma

Leer

* [Español](/es/acuerdo/1543)
* [Valencià](/va/acuerdo/1543)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS[Butlletí Oficial Universitat d'Alacant](/ca/Publicacion)
====================================================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS

Data d'aprovació
:   27/05/2010

Data de publicació
:   02/07/2010

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1543.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1543)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1543)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS&url=https://www.boua.ua.es/va/acuerdo/1543)

**Títol:** NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 27 de maig de 2010

NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS

1. OBJECTE

Aquesta normativa, en aplicació del que disposa l'article 157.3 de l'Estatut de la Universitat d'Alacant, aprovat pel Decret 73/2004, de 7 de maig , del Consell de la Generalitat Valenciana (DOGV de 18 de maig), té com a objectiu regular el règim dels processos de selecció per a la provisió de places de professorat universitari mitjançant contractació laboral, amb caràcter temporal, de la Universitat d'Alacant: ajudants, professors ajudants doctors i professors associats.

2. RÈGIM JURÍDIC

Las convocatòries de places d'ajudants professors, ajudants doctors i professors associats es regiran pel que disposa la Llei Orgànica 6/2001, de 21 de desembre, d'universitats, modificada per la Llei Orgànica 4/2007, les normatives estatal i autonòmica de desenvolupament, l'Estatut d'aquesta Universitat, aquesta normativa i el que disposen les bases de les respectives convocatòries i altres normes de caràcter general que hi siguen aplicables.

3. LES CONVOCATÒRIES

3.1. La Universitat vetlarà perquè tant en les convocatòries com en el seu desenvolupament queden garantits els principis de mèrit, capacitat i d'igualtat de tracte i d'oportunitats entre dones i homes, així com  la igualtat d'oportunitats de les persones amb discapacitat. Per a fer-ho, adoptarà en el procediment les oportunes mesures d'adaptació a les seues necessitats.

3.2. La convocatòria serà feta per resolució rectoral, es publicarà en el Diari Oficial de la Comunitat Valenciana (DOCV) i serà comunicada amb suficient antelació al Consell d'Universitats  i al Consell Valencià d'Universitats per a la seua màxima difusió.

3.3. Els consells de departament sol·licitaran al rector la convocatòria de les places de personal docent contractat en règim laboral amb caràcter temporal la creació de les quals haja aprovat el Consell de Govern i una vegada estiguen dotades en l'estat de despeses del pressupost de la Universitat.

3.4. A fi de cobrir les activitats acadèmiques en situacions excepcionals d'emergència, es podran convocar, sense que es doten en l'estat de despeses esmentat, places de professors associats d'incidència, la vigència de la qual vindrà determinada per la durada de la situació excepcional de la plaça a la qual estiga vinculada.

3.5. Excepcionalment, el rector podrà proposar al Consell de Govern la creació i la convocatòria de places de personal docent contractat en règim laboral amb caràcter temporal per necessitats acadèmiques degudament motivades o, si escau, per les derivades de la normativa de la Universitat d'Alacant i dels programes de promoció que s'establisquen.

3. 6. La convocatòria haurà de contenir aquests aspectes:

a) La plaça objecte del concurs, amb la categoria i la seua denominació, corresponent a un àrea de coneixement existent.

b) El departament al qual s'adscriu l'activitat docent, el perfil investigador, si escau i, en atenció a necessitats docents específiques, els perfils lingüístics. Igualment, es podrà requerir estar en possessió d'una titulació oficial determinada adequada a les característiques de la plaça.

c) La composició de la comissió i el sistema de selecció.

d) Els requisits que hauran de reunir els aspirants per a ser admesos en el procés, el model de sol·licitud, el del currículum i el termini de presentació de sol·licituds.

e) El tipus de contracte i les retribucions.

f) Els llocs oficials de publicació de les diferents resolucions que es generen al llarg del procés a l'efecte de les notificacions que siguen procedents.

3.7. Les activitats docents i investigadores que s'especifiquen en la convocatòria en cap cas suposaran per a qui obtinga la plaça un dret de vinculació exclusiva a aquestes, ni limitarà la competència de la Universitat d'Alacant per a assignar-li altres obligacions docents relacionades amb el seu camp de coneixement quan quede justificat per raons acadèmiques.

4. REQUISITS

Per a l'admissió a concurs s'hauran de reunir els requisits de caràcter general i específic que s'indiquen a continuació. El seu compliment haurà d'estar referit sempre a la data d'expiració del termini fixat per a sol·licitar la participació en el concurs i mantenir-se fins al moment de la signatura del contracte i, si escau, en el moment de la renovació.

4.1. Requisits generals

a) Els que recull l'article 56 de la

[Llei 7/2007, de 12 de abril](http://www.ua.es/es/servicios/syf/acceso_pdi/normativa/estatuto_empleado_publico.pdf)

de l'Estatut bàsic de l'empleat públic.

b) Qui no tinga la nacionalitat espanyola haurà de tenir un coneixement adequat de qualsevol de les llengües oficials de la Comunitat Valenciana per a dur a terme les seues funcions. En cas de no acreditar-se documentalment aquest requisit, la Universitat d'Alacant podrà fer, en les condicions que es determinen, una prova de nivell que garantisca una adequada capacitat de comunicació oral i escrita en almenys una de les llengües oficials de la Comunitat Valenciana.

c) En cas d'optar a una plaça amb perfil lingüístic, acreditar el nivell adequat de coneixement de les llengües corresponents. Qui sol·licite una plaça en la qual s'establisca l'ensenyament en valencià, caldrà que acredite el coneixement de la llengua al nivell C1 o el seu equivalent homologat.

d) Abonar a la Universitat d'Alacant les taxes corresponents en concepte de drets d'examen, d'acord amb el que estableix la convocatòria.

4.2. A més, hauran de reunir els següents requisits específics en relació amb la plaça convocada, depenent de la figura a la qual opten.

a) Per a places d'ajudant: haver estat admès en els estudis de doctorat o estar en condicions de ser-hi admès.

b) Per a places de professor ajudant doctor: Estar en possessió del títol de doctor i disposar de l'avaluació positiva de la seua activitat per part de l'Agència Nacional d'Avaluació de la Qualitat i Acreditació, de l'Agència Valenciana d'Avaluació i Prospectiva o, si escau, d'entitats equivalents homologades.

c) Per a places de professor associat: ser especialista de competència reconeguda i acreditar estar exercint fora de l'àmbit acadèmic universitari una activitat remunerada laboral, professional o en l'administració pública per a la qual capacite el títol acadèmic que l'interessat tinga, i haver-ho fet durant un període mínim de tres anys dins dels cinc anteriors.

5. SOL·LICITUDS I ADMISSIÓ D'ASPIRANTS

5.1. Qui vulga participar en els concursos presentarà la sol·licitud corresponent, juntament amb la documentació acreditativa del compliment dels requisits, detallada en la convocatòria corresponent, i el model de currículum normalitzat de la Universitat d’Alacant, en el termini de 10 dies hàbils comptadors des de l'endemà de la seua publicació en el DOCV. La Universitat podrà requerir la presentació telemàtica de les dades curriculars dels participants.

La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.

            5.2. Una vegada finalitzat aquest termini es publicarà la resolució rectoral amb la relació provisional de persones admeses i excloses, indicant-hi la causa d'exclusió i el termini d’esmena

.           5.3. Una vegada resoltes les reclamacions i les esmenes, es publicarà la resolució rectoral amb la relació definitiva de les persones admeses i excloses.

            5.4. Les dades de caràcter personal aportades per qui aspire a la plaça objecte de concurs quedaran incloses en el fitxer automatitzat de personal d'aquesta Universitat, que es compromet a no fer un ús diferent d'aquell per al qual han sigut sol·licitats, segons la Resolució de la Universitat d'Alacant, de 17 de desembre de 2002, per la qual es regulen els fitxers automatitzats de caràcter personal (DOCV de 15 de gener de 2003).

6. COMISSIONS DE SELECCIÓ

            6.1. Els membres de les comissions de selecció que han de resoldre sobre els concursos seran designats pel rector.

6. 2. Cada comissió de selecció estarà integrada per cinc membres de ple dret, amb els seus respectius suplents, funcionaris dels cossos docents universitaris o professors contractats doctors o, si escau, professors col·laboradors, que hauran de pertànyer preferentment a la Universitat d'Alacant i, excepte per a la selecció de professors associats, estar en possessió del títol de doctor. A les sessions podrà assistir un membre de cadascuna de les seccions sindicals amb representació en la Mesa Negociadora, que tindrà veu però no vot, i que haurà de reunir els mateixos requisits que els membres de la comissió. El seu nomenament correspon al rector a proposta de les respectives seccions sindicals amb representació en la Mesa Negociadora.

6.3. Les comissions tindran una composició equilibrada entre dones i homes, llevat que no siga possible per raons fonamentades, i es regiran per aquestes regles:

a) Per a totes les comissions del mateix centre, tres dels membres titulars seran:

- Degà o director del centre, que actuarà com a president de la comissió.

- Secretari de el centre, que actuarà com a secretari de la comissió.

- Director del departament al que pertanga la plaça objecte de la contractació.

            El president i secretari suplents seran proposats pel degà o director entre els membres de l'equip de direcció del centre corresponent. Si algun dels membres titulars o suplents no reuneixen els requisits establits en la base 6.2, el degà o director els proposarà entre el professorat adscrit al centre. El suplent del director de departament serà proposat per aquest entre el professorat pertanyent al departament.

b) Dos membres i els seus suplents proposats pel departament, que haurien de pertànyer a la mateixa branca de coneixement.

6.4. Per a la designació de les comissions en el cas del disposat en la base 3.5, el rector podrà realitzar la proposta de comissió.

6.5. La proposta de comissió amb els seus titulars i suplents serà remesa pel centre corresponent al Servei de Selecció i Formació una vegada publicada la relació provisional de persones admeses i excloses, i en tot cas abans de la publicació de la relació definitiva de persones admeses i excloses.

6.6. Perquè la comissió es puga constituir i actuar vàlidament caldrà l'assistència del president i secretari (titulars o suplents), així com la d’un dels altres membres de ple dret (titular o suplent) com a mínim.

            6. 7. El nomenament com a component d'una comissió és irrenunciable, excepte quan concórrega causa justificada que impedisca la seua actuació. En cap cas serà delegable la seua actuació. Els membres de la comissió titular seran substituïts només pels seus suplents respectius.

            6. 8. Els supòsits d'abstenció o recusació que es puguen plantejar es tramitaran i es resoldran d’acord amb el que estableixen els articles 28.2 i 29 de la Llei 30/1992, de règim jurídic de les administracions públiques i del procediment administratiu comú.

            6.9. Les comissions vetlaran pel compliment del que s’estableix en la convocatòria corresponent i en aquesta normativa, garantiran el respecte als principis d'igualtat, mèrit, capacitat i publicitat i tindran el compromís d'actuar amb objectivitat, independència i rigor professional, respectant la confidencialitat sobre les dades personals de les quals hagen tingut coneixement per raó de la seua participació en la comissió. Igualment, guardaran secret de les deliberacions de la comissió i garantiran la dedicació necessària per a l'exercici adequat de les tasques que els són pròpies.

7. SISTEMA DE SELECCIÓ

            7.1. El sistema general de selecció es regirà d'acord amb l'aplicació del barem recollit en l'annex I d'aquesta normativa i la puntuació mínima que hauran d'obtenir els aspirants per a l'adjudicació de la plaça serà de 35 punts.

            7.2. Opcionalment, la comissió en l'acte de constitució i prèviament a l'aplicació del barem podrà acordar mantenir una entrevista o resoldre un supòsit pràctic.

            Aquesta entrevista o supòsit pràctic s’haurà d'ajustar a l'establit a continuació:

a) Es tractarà d'un acte complementari per a valorar l'adequació dels aspirants a la plaça convocada, i tindrà en tot cas un valor màxim de 20 punts.

b) Una vegada establida l'entrevista o supòsit pràctic, tindrà un caràcter obligatori, de manera que els aspirants que no es presenten en el dia, l'hora, i el lloc fixats en la corresponent resolució de la convocatòria, que es publicarà amb una antelació mínima de 5 dies hàbils comptadors des de l’endemà de la publicació, es considerarà que han perdut el dret en el concurs.

c) Se celebrarà després de l'aplicació del barem. S’hi convocaran només els aspirants que hagen obtingut una puntuació igual o superior a la puntuació mínima establida en la base anterior.

8. DESENVOLUPAMENT DEL PROCÉS

            8.1. La comissió serà l'encarregada de jutjar el concurs i resoldre sobre la proposta de provisió de les places convocades. Una vegada publicades les llistes definitives d'admesos  i exclosos, la unitat d'Accés PDI del Servei de Selecció i Formació remetrà a les comissions les instàncies i currículums dels aspirants admesos per a la seua valoració i, si escau, les dades telemàtiques requerides als aspirants.

            8.2. El president convocarà per a l'acte de constitució els membres de la comissió titulars i, si escau, els seus respectius suplents amb una antelació mínima de 48 hores, de manera individualitzada i indicant la data, el lloc i l’hora de celebració. Aquest mateix procediment se seguirà per a convocar tots els nomenats pel rector d'acord amb la base 6.2.

            8.3. Una vegada constituïda la comissió, i prèviament a l'examen dels expedients dels aspirants, s’haurà d'acordar:

a) El sistema de selecció, d’acord amb el que estableix la base 7, que constarà, en tot cas, de l'aplicació del barem i, opcionalment, de la celebració d'una entrevista o supòsit pràctic.

b) Els criteris de valoració específics del barem en els apartats que es prevegen i, si escau, els de l'entrevista o supòsit pràctic.

            La comissió farà públic, d'acord amb el que disposa la base 10, per a coneixement dels interessats, els aspectes relatius als apartats a) i b) del paràgraf anterior.

            8.4. Després de l'aplicació del barem i, si escau, de l'entrevista o supòsit pràctic, la comissió elaborarà l'acta de valoració inicial de la plaça corresponent. Aquesta acta es farà publica en el termini d'un mes comptador des de l'endemà de publicar-se la relació definitiva d'admesos i exclosos, d'acord amb el que disposa  la base 10. Contindrà els criteris de valoració prèviament aprovats a la seua aplicació, la relació d'aspirants admesos amb les qualificacions obtingudes en tots els apartats del barem, la puntuació final i la proposta de provisió a favor de, com a màxim, tants candidats com places s’hagen de cobrir. Aquesta proposta estarà constituïda pels candidats amb més puntuació.  
 En el cas que dos o més aspirants obtinguen la mateix puntuació, la comissió elevarà una proposta de provisió a favor de qui obtinga com a mínim tres vots.   
 Contra la proposta de provisió es pot presentar reclamació davant de la mateix comissió, en el termini de cinc dies hàbils comptadors des de l’endemà de la seua publicació.

8.5. Una vegada resoltes les reclamacions, en un termini màxim de 10 dies comptadors des de l’endemà a la data final de presentació d’aquestes, o una vegada transcorregut el termini sense que se n'hagen produït, la comissió publicarà l'acta de resolució i elevarà la proposta de provisió definitiva al rector.

            8. 6. Contra la proposta de provisió definitiva de la comissió es podrà interposar recurs d'alçada davant del rector en el termini d'un mes comptador des de l’endemà de la seua publicació. El recurs rebrà l’informe de la Comissió d'Ordenació Acadèmica i Professorat, o comissió en la qual delegue.

            8. 7. Si les comissions no expressen la seua voluntat en sentit contrari, i una vegada feta la proposta de provisió definitiva, es constituirà una relació de reserva d'ocupació amb els aspirants que hagen obtingut o superat la puntuació establida en la base 7.1, ordenada per puntuació de major a menor, que es podrà utilitzar per a cobrir necessitats de docència sobrevinguda en places de les mateixes característiques durant el mateix curs acadèmic que es convoque la plaça i el següent.

            8.8. D'acord amb l'art. 49.1 de la Llei 30/1992, de 26 de novembre, modificada per la Llei 4/1999, el termini recollit en la base 8.4 es podrà ampliar fins a 15 dies hàbils més, a petició del president la comissió corresponent dirigida al rector, sempre que aquesta es formule d'acord amb el que estableix l'apartat tercer d'aquesta disposició. Aquesta ampliació es farà pública en el tauler d'anuncis del centre d'acord amb el que estableix la base 10. Una vegada transcorregut el termini sense que s'haja publicat la valoració inicial, el rector nomenarà una nova comissió per a la resolució de la convocatòria de la plaça corresponent.

9 . ADJUDICACIÓ DE LES PLACES

9.1. La comissió elevarà la proposta de provisió al rector per a la seua adjudicació, sense que la proposta puga excedir el nombre de places convocades.

9.2. El procés podrà concloure amb la proposta de la comissió de no proveir la plaça convocada si cap dels aspirants arriba a la puntuació mínima en l'aplicació del barem o, en cas d'haver sigut convocada l'entrevista o supòsit pràctic, no hi concorreguera cap dels concursants.

10 . NOTIFICACIONS DEL PROCEDIMENT

10.1. D'acord amb el previst en l'art. 59.6.b) de la Llei 30/1992, de 26 novembre, modificada per la Llei 4/1999, les publicacions detallades en les bases següents substituiran la notificació personal als interessats i produiran els mateixos efectes.

            Amb caràcter general, les publicacions esmentades es faran en la pàgina web i en el tauler d'anuncis del centre corresponent si es tracta de la composició o d'una actuació de la comissió de selecció; i la resta en la pàgina web de la Unitat d’Accés PDI del Servei de Selecció i Formació i en el tauler d'anuncis de l'edifici de Rectorat i Serveis Generals.

10.2. No obstant el que disposa el paràgraf anterior, la convocatòria podrà establir  també altres procediments de notificació per mitjans telemàtics.

11 . DOCUMENTACIÓ DEL DESENVOLUPAMENT DEL CONCURS

            El secretari de la comissió, en el termini màxim de set dies naturals següents al de finalitzar l'actuació d’aquesta, farà arribar al Servei de Selecció i Formació l'expedient administratiu del concurs, que incorporarà, com a mínim, els documents següents:

a) Actes de les sessions, en les quals hauran de constar les actuacions fonamentals dutes a terme en el desenvolupament del concurs:

- Constitució, amb el sistema de selecció, els criteris de valoració i l'ordenació del procés.

- Aplicació del barem i, si escau, celebració d'entrevista o supòsit pràctic.

- Publicació de resultats provisionals i, si escau, reclamacions o esmena.

- Resultats definitius i proposta de provisió.

b) Resolucions originals publicades al llarg del procés.

c) Instàncies i currículums dels aspirants.

Disposició derogatòria

            Queden derogats els acords de Consell de Govern següents: Acord del 26 de novembre de 2002 sobre el barem per a la contractació de professor associat i ajudant; Acord del 13 de juny de 2006 sobre el barem per a la contractació de professor ajudant doctor, i Acord de Consell de Govern del 20 de desembre, modificat pel del 13 de juny de 2006, sobre la composició de les comissions de selecció per a la contractació laboral de professor ajudant doctor, professor associat i ajudant.

Disposició final

            Una vegada aprovada pel Consell de Govern, aquesta normativa entrarà en vigor amb la seua publicació en el Butlletí Oficial de la Universitat d'Alacant.

Anàlisi
-------

:   **Derogat per:**

    * [Detalle
       NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ DE PROFESSORAT AJUDANT DOCTOR I PROFESSORAT ASSOCIAT](/va/acuerdo/50449)
      27/03/2024

:   **Modificat per:**

    * [Detalle
       MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS.](/va/acuerdo/4030)
      30/01/2017
    * [Detalle
       MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS](/va/acuerdo/4712)
      17/05/2018
    * [Detalle
       MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS DOCTORS O DOCTORES, AJUDANTS I PROFESSORS ASSOCIATS O PROFESSORES ASSOCIADES](/va/acuerdo/5797)
      28/05/2020





[Carretera Sant Vicent del Raspeig s/n  
03426 Sant Vicent del Raspeig - Alacant  
 Tel. 65 203 3623 - Fax 40 407 4251](https://www.google.es/maps/@99.018590,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12662&trk=tyah&trkInfo=tarId%0D4840742415757%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)